ET Euroopa Liidu Teataja C 319/26

5. septembril 2011 esitatud hagi — Agrucon jt versus komisjon

(Kohtuasi T-482/11)

2011/C 319/54

Kohtumenetluse keel: inglise

Pooled

Hagejad: Agrupación Española de Fabricantes de Conservas Vegetales (Agrucon) (Madrid, Hispaania), Associazione Italiana Industrie Prodotti Alimentari (AIIPA) (Milano, Itaalia), Associazione Nazionale degli Industriali delle Conserve Alimentari Vegetali (Anicav) (Napoli, Itaalia), Campil-Agro-Industrial do Campo do Tejo, Lda (Cartaxo, Portugal), Evropaïka Trofima AE (Larissa, Kreeka), FIT — Fomento da Indústria do Tomate, SA (Águas de Moura, Portugal), Konservopoiïa Oporokipeftikon Filippos AE (Veria, Kreeka), Panellinia Enosi Konsepvopoion (Athens, Kreeka), Elliniki Etairia Konservon AE („KYKNOS”) (Nafplio, Kreeka), Anonymos Viomichaniki Etaireia Konservon D. Nomikos (Marousi, Kreeka), Italagro — Indústria de Transformação de Produtos Alimentares, SA (Castanheira do Ribatejo, Portugal), Kopais Anonymi Viomichaniki Kai Emporiki Etairia Trofimon & Poton (Kopais ABEE) (Maroussi, Kreeka), Serraïki Konservopoiïa Oporokipeftikon Serko AE (Serres, Kreeka), Sociedade de Industrialização de Produtos Agrícolas — Sopragol, SA (Mora, Portugal), Sugalidal — Indústrias de Alimentação, SA (Benavente, Portugal), Sutol — Indústrias Alimentares, Lda (Alcácer do Sal, Portugal), Zanae Zýmai Artopoiías Níkoglou AE Viomichanía Empório Trofímon (Thessaloniki, Kreeka), (esindajad: advokaadid J. da Cruz Vilaça, S. Estima Martins ja S. Carvalho de Sousa)

Kostja: Euroopa Komisjon

Nõuded

— tühistada komisjoni määruse nr 543/2011 (1) artikli 50 lõige 3 ja artikli 60 lõige 7;

— määrata, et käesolev kohtuasi ja kohtuasi T-454/10 liidetaks suulise menetluse ja lõpliku kohtuotsuse huvides või vähemalt suulise menetluse huvides; ning

— mõista kohtukulud välja kostjalt.

Väited ja peamised argumendid

Hagi põhjenduseks esitab hageja kolm väidet.

1. Esimene väide, mille kohaselt komisjoni määrus nr 543/2011 rikub nõukogu 22. oktoobri 2007. aasta määrust (EÜ) nr 1234/2007 millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT 2007 L 299, lk 1), sest: — see sätestab vääralt, et puu- ja köögivilja töödeldud puu- ja köögiviljaks töötlemisega seotud investeeringud ja tegevused võivad olla abikõlblikud; ja — see hõlmas töötlemiseks ettenähtud toodete turustatud toodangu väärtuses vääralt ka „tegevused, mis ei ole tegelikud töötlemistegevused” (mille hulka tunduvad kuuluvat ka valmistamine ja tegelikule töötlemistegevusele järgnevad tegevused), ehkki ühise turukorralduse ühtne määrus näeb ette, et tootjaorganisatsioone ja iseäranis abi andmist käsitlevaid sätteid kohaldatakse ainult puu- ja köögiviljaturu ühise korraldusega hõlmatud toodete suhtes.

2. Teine väide, mille järgi komisjoni määrus nr 543/2011 rikub diskrimineerimiskeelu põhimõtet —, mis keelab sarnaste olukordade käsitlemise erinevalt, välja arvatud kui selline kohtlemine on objektiivselt põhjendatud —, kuna ta tagab tootjaorganisatsioonidele abi, mis katab ka erasektori tootjate tööstuslikud toimingud töötlemiseks ettenähtud puu- ja köögivilja suhtes.

3. Kolmas väide, mille järgi komisjoni määrus nr 543/2011 rikub proportsionaalsuse põhimõtet, minnes kaugemale sellest, mis on vajalik saavutamaks ühise põllumajanduspoliitika eeldatav eesmärk seoses tootjaorganisatsioonide vertikaalse integratsiooniga, kuna ta tagab tootjaorganisatsioonidele abi, mis katab ka erasektori tootjate tööstuslikud toimingud töötlemiseks ettenähtud puu- ja köögivilja suhtes.

(1) Komisjoni 7. juuni 2011. aasta rakendusmäärus (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (ELT 2011 L 157, lk 1).